En näytä naamaani, koska olen tällä hetkellä peitetehtävissä.
Sovimme ostavamme neljä kiloa fentanyyliä 152 000 dollarilla.
FENTANYYLI ON SYNTEETTINEN OPIOIDI SE ON 50 KERTAA HEROIINIA VAHVEMPAA
Teemme ostopidätyksen.
Pidätämme myyjän huumeiden salakuljetuksesta-
josta voi saada jopa 11 vuotta vankeutta.
- Haloo. - Hei, miten menee?
Hyvää huomenta vaan. On aika lähteä.
Anna minulle tunti aikaa.
Tunti vai?
- Kyllä. - Se onnistuu.
DIILERI LÄHETTÄÄ KAKSI AUTOA
TOISEN NOUTAMAAN RAHAT JA TOISEN HAKEMAAN FENTANYYLIN
Operaatiossa on mukana parikymmentä ihmistä.
Kun näemme molemmat autot, voimme tehdä pidätyksen.
Mitä teemme, Jimbo?
JOS NÄET, NIIN PYSÄYTÄ.
JJ käskee pysäyttämään. Pysäytetään.
Missä kohde on?
Teillä on oikeus pysyä vaiti, ellette halua puhua.
NELJÄ KILOA FENTANYYLIÄ TAKAVARIKOITU KOLME EPÄILTYÄ PIDÄTETTY
Vuonna 2019 Ohiossa oli yli 4 000 yliannostuskuolemaa.
Vanhojen huumepoliisien mukaan tällaista ei ole ollut ennen.
VUONNA 2000 SYNTEETTISIIN OPIOIDEIHIN KUOLLEET: 782
Riippuvuuksien määrä ei ole ikinä karannut näin pahasti käsistä.
VUONNA 2021 SYNTEETTISIIN OPIOIDEIHIN KUOLLEET: 69 358
TUHANSIA NÄISTÄ KUOLEMISTA ON AIHEUTTANUT-
YKSI KARTELLI
Jätä tylsä elämä ja lähde pitämään hauskaa.
Amerikan arkkivihollinen on huumeiden ongelmakäyttö.
Heroiini tuhoaa kaiken.
Kipulääkkeiden määrääminen johti valtavaan määrään addikteja.
Ihmisiä kuolee!
Oopiumi on kuin kasvattaisi seteleitä puskassa.
Rikokset ja huumeet kuuluvat yhteen kuin maapähkinävoi ja hillo.
Huumeiden vastainen sota on epäonnistunut.
Täytyy kysyä, miten tähän päädyttiin.
Dearbornin asuinalue sijaitsee Etelä-Chicagossa.
Se on perinteinen pienituloisten asuinalue.
Se on todellisuudessa suljettu alue.
2000-luvun alussa sitä hallitsi järjestäytynyt rikollisuus.
Pääasiassa katujengit.
MICKEY COBRAS ON VOIMAKAS CHICAGOLAINEN KATUJENGI
Mickey Cobras oli Dearbornin rikollisryhmä.
He tienasivat huumemyynnillä, varsinkin heroiinilla.
HUHTIKUUSSA 2005 YLIANNOSTUKSET KASVOIVAT CHICAGOSSA HETKESSÄ
Muistan sen olleen lauantai.
Ensimmäisen päivän aikana ilmoitettiin lähes 30 yliannostusta.
Kaikki eivät johtaneet kuolemaan-
mutta kaduilla ei selvästikään liikkunut tavallista heroiinia.
HEROIINIYLIANNOSTUKSET RÄJÄHTÄNEET KÄSIIN
Uutisten mukaan kaikki olivat ottaneet yliannostuksen.
- Mitä hän otti? - En tiedä.
Laitan hanskat ja annan hänelle Narcania.
Mikä hänen nimensä on?
- Löytyikö mitään? - Kyllä vain.
Nimeni on Käärme.
Olin Mickey Cobrasin mukana 2000-luvun alussa.
Mickey Cobrasilla ei ollut aavistustakaan mitä he myivät.
He eivät osanneet käsitellä sitä oikein.
Sitä oli luultavasti leikattu jollain tuntemattomalla.
Kuolemat alkoivat johtaa vaikeuksiin.
Emme halunneet kuolemia, mutta emme välittäneetkään.
Halusimme vain rahat.
Ensiksi mietimme, mistä hitosta oli kyse. Kuka oli vastuussa?
Lopulta tiedustelutiedot paljastivat useita puheluita-
Cobrasin edustajien ja Meksikon Tolucan välillä.
TIEDUSTELUN ANSIOSTA HUUMEPOLIISI LÖYSI LABORATORION
He saapuivat sattumalta juuri, kun mies ruokki vahtikoiraa.
Mies oli tuntematon.
Kuulusteluissa selvisi-
ettei hän ollut työntekijä, vaan koko homman johtaja.
Miehen nimi oli Ricardo Valdez Torres.
Hänet tunnettiin myös nimellä El Cerebro, "Aivot".
Hänen kykyjensä ansiosta koko laboratorio oli rakennettu.
SINALOAN KARTELLI HYÖDYNSI AIVOJA UUDEN KATUHUUMEEN VALMISTAMISESSA:
FENTANYYLIN
Fentanyyli on loistava lääke leikkauskäytössä.
Se on hyvin tehokas nukutusaine, jota monet käyttävät.
Se mahdollisti tietynlaiset leikkaukset.
Se oli samaan aikaan voimakas ja sai aikaan nukutuksen-
joka loppui nopeasti, eikä kestänyt tunteja kuten morfiini.
Fentanyylin lyhytaikainen vaikutus-
tekee siitä loistavan huumeen katumyyntiin-
koska addiktien pitää saada lisää monta kertaa päivässä.
Ricardo Valdez Torres, Aivot, ei ollut opiskellut kemiaa.
On edelleen mysteeri, miten hän oppi taitonsa.
Valmistusprosessin aikana fentanyyliä testattiin hiirillä.
Selvisi, että fentanyyliä pitää laimentaa suhteessa 50:1-
eli yhdestä kilosta saa 50 kiloa myyntiin.
Muuten se on tappavaa.
Nämä ohjeet annettiin pohjoisen myyjille.
Mutta Chicagossa ei uskottu-
että katutavaraa pitäisi laimentaa 50 kertaa.
Heistä se kuulosti myyntipuheelta.
Se kuulosti huijaukselta.
CRACK TAPPAA
Emme edes tienneet fentanyylistä.
Me vain saimme aineet ja myimme ne.
Kun ratsasimme laboratorion-
siellä oli ainekset tuottaa 60 kiloa puhdasta fentanyyliä.
Sillä määrällä tappaisi 30 miljoonaa ihmistä.
VIRANOMAISET SULKEVAT LABORATORION, MUTTA AIVOT TUNNUSTAA JOTAIN
Jäätyään kiinni Aivot kertoi, että vain pari päivää sitten-
hän lähetti myytäväksi 10 kiloa fentanyyliä.
Hän ei tiennyt minne, mutta epäili Chicagoa.
Tieto 10 kilosta matkalla ja Cobrien tavasta käsitellä sitä-
ohjeiden vastaisesti, oli pelottavaa.
Tiesimme, että Cobrien kimppuun piti käydä-
ja tuhota organisaatio, etteivät he voisi olla enää välikäsi.
Ainakin 30 katujengiläistä pidätettiin tänään.
Heitä syytetään huumeringin pyörittämisestä.
Muistan sen hyvin.
Poliiseja oli yli sata, FBI, huumepoliisi, kaupunki.
Kaikista osastoista.
Kaikki vangittiin kyselemättä mitään.
Me valloitimme koko paikan, piste.
Aine katosi kuin tuhka tuuleen.
Ei fentanyyliä kaduilla, ei yliannostuksia.
Paransi itseluottamusta, että hoidimme ongelman juuria myöten.
AIVON FENTANYYLI TAPPOI 1 013 IHMISTÄ-
MUTTA TARINA EI PÄÄTTYNYT
Tuskin kukaan ennusti edes painajaisissaan nykyistä tilannetta.
Minä en ainakaan.
Viime vuonna 75 000 amerikkalaista menetti henkensä opioidien takia.
Kuvitelkaa määrää.
Kahden stadionin verran ihmisiä on hävinnyt.
Miettikää seurauksia.
Kaikilla on perheet.
He ovat vanhempia, sisaruksia, kumppaneita, puolisoita.
Heidän perheensä tuhoutuvat fentanyylin takia.
Se riittää viemään yöunet.
MONET KUOLEMISTA JOHTUIVAT YHDEN MIEHEN TARJONNASTA
Huumepoliisi tarjoaa 10 miljoonan palkkiota-
meksikolaisen huumepomon, El Menchon, pidätykseen johtavista tiedoista.
El Mencho johtaa yhtä maailman vahvimmista kartelleista-
nimeltä Jaliscon Uuden sukupolven kartelli.
Hän on synteettisten huumeiden pomo-
koska suurin osa hänen huumekauppansa tuotoista-
tulee metamfetamiinista ja fentanyylistä.
EL MENCHON NOUSU ALKOI 2000-LUVUN ALUSSA SINALOAN KARTELLISTA
Sinaloan kartelli oli 2000-luvun alussa-
tavallaan huumekauppiaiden liitto.
Sen eri osastot levittäytyivät eri puolille Meksikoa-
toisiinsa kietoutuneena verkostona.
El Mencho liittyi Sinaloan liiton Jaliscon osastoon.
Hän aloitti kovistelijana ja palkkamurhaajana.
EL MENCHON TAVOITE OLI KUITENKIN KORKEAMMALLA
Rosalinda Gonzalez Valencia oli perijätär-
vaikutusvaltaisessa huumekauppasuvussa.
El Menchon naitua hänet hän nousi arvoasteikossa-
ja sai pääsyn huumekaupan korkeammalle tasolle.
Hän tiesi, että ilman Rosalindaa-
hän jäisi pelkäksi palkkamurhaajaksi.
Hän oli hyvin kunnianhimoinen-
ja halusi kartellin johtajaksi mahdollisimman pian.
AVIOLIITTO TUO ETUJA: EL MENCHO PÄÄSEE POMON TURVAPÄÄLLIKÖKSI
Ignacio Coronel oli Sinaloan kartellin johtajistoa.
Hänet tunnettiin myös metamfetamiinikuninkaana-
koska hän johti-
Sinaloan kartellin metamfetamiinioperaatioita.
Ignacio Coronel toimi El Menchon mentorina-
etenkin synteettisten huumeiden myynnin osalta.
IGNACIO "NACHO" CORONEL, "MENTORI"
Synteettiset huumeet muuttivat huumekauppaa täysin.
Enää ei tarvinnut kerätä pellolta kokapensaan lehtiä-
oopiumunikoita tai marihuanaa.
Tarvitaan vain synteettisten huumeiden perusainesosat.
Valmistus onnistuu missä vain.
Hän haistoi bisneksen, ainesosia tuodaan maahan-
Meksikon Tyynenmeren satamiin.
Hän tajusi voittomahdollisuudet.
Tämä on paljon tuottoisampaa kuin kasvipohjaiset huumeet.
VUONNA 2010 EL MENCHO KÄÄNSI VASTOINKÄYMISEN TILAISUUDEKSI
Ignacio Nacho Coronel-
yksi Meksikon tärkeimmän huumekartellin pomoista-
on kuollut tulitaistelussa.
Armeija kutsuu kuolemaa-
suurimmaksi iskuksi kartellia vastaan vuosiin.
Kun Nacho Coronel ammuttiin, El Mencho pystyi toimimaan vapaasti.
Rajun kamppailun jälkeen hänestä tuli Jaliscon mafian johtaja.
MUTTA JALISCON UUDELLA POMOLLA OLI ONGELMA
Zetasin huumekauppaorganisaatio yritti tunkeutua-
Sinaloan kartellin alueelle.
Kartelli oli hyvin raaka-
ja El Mencho lähti sotaan heitä vastaan.
Zetas toi puolisotilaalliset taktiikkansa Meksikon huumesotaan.
El Mencho vei nämä taktiikat aivan uudelle tasolle.
Veracruzissa ostoskeskuksen viereen tuotiin kymmeniä ruumiita.
Uusi puolisotilaallinen ryhmä on ottanut vastuun verilöylystä.
Veracruzin satama on yksi Meksikon suurimpia.
Siitä oli tullut Zetasin tärkeä tukikohta.
Hän hyökkäsi sinne erittäin väkivaltaisesti.
Ihmisiä kidutettiin ja tapettiin.
Porukkaa lahdattiin kuin karjaa.
He karkottivat Zetasit satamasta ja ottivat sen haltuunsa.
Se oli strategisesti ovela liike.
Koko ajatus oli viedä heidän alueensa hänen omiin käyttötarkoituksiinsa.
EL MENCHO SAI VERACRUZISTA VAHVAN TUKIKOHDAN
HÄN IRTAUTUI SINALOAN KARTELLISTA
Silloin ilmaantui uusi nimi: Jaliscon Uuden sukupolven kartelli.
JALISCON UUDEN SUKUPOLVEN KARTELLI
Kolmessa kuukaudessa-
hän levittäytyi Veracruzin satamasta Coliman osavaltion Manzanilloon-
ja sitten Michoacánin osavaltion Lazaro Cardenasiin.
Se oli El Menchon strateginen liike hallita satamia.
EL MENCHON LIIKE MUUTTAA-
AMERIKAN HUUMEIDENKÄYTÖN JA TAPPAA KYMMENIÄ TUHANSIA
Hip hop oli aina lempimusiikkiani.
Kun pääsin LA Weeklyn musiikkitoimittajaksi-
haastattelin lapsuuden suosikkiräppäreitäni kuten Ice Cubea-
Snoop Dogia ja Doctor Dretä. Kehityin ammattilaiseksi.
Kuulin fentanyylistä vuonna 2010, kun hyvä ystäväni kuoli siihen.
Pahinta oli, etten tiennyt mitään fentanyylistä.
Puhuin asiantuntijoille ja kuulin, että sitä valmistetaan Kiinassa.
Mietin, oliko kukaan toimittaja tutkinut asiaa. Ei ollut.
Kukaan toimittaja ei ollut käynyt Kiinan fentanyylilaboratoriossa.
Päätin, että minun pitää käydä.
Googlasin miten ostaa fentanyyliä Kiinasta-
ja löysin paljon hakutuloksia.
Loin tekaistun sähköpostin ja henkilöllisyyden.
Otin yhteyttä fentanyyliyhtiöiden myyjiin.
He eivät hävenneet lainkaan ja puhuivat aivan vapaasti.
Niinpä otin lennon Wuhaniin.
WUHANIN LENTOKENTTÄ.
Yhtäkkiä tein kunnon tutkivaa journalismia maassa-
jonka kieltä en puhunut. Se raastoi minua.
Kun sain yrityksen osoitteen-
luulin menneeni väärään paikkaan, koska päädyin valtavaan hotelliin.
Tapasin kaksi myyntiedustajaa aulassa.
Molemmat naiset kutsuivat itseään Amyksi.
Pääsin myyntiosastolle, jossa oli satoja myyjiä.
Kysyin fentanyylin ainesosista.
Amyt keskustelivat kiinaksi ja toinen poistui huoneesta.
FENTANYYLIN AINESOSIEN LUVATON VIENTI ON LAITONTA KIINASSA
Olin hermostunut. En tiennyt, epäiltiinkö minua.
Mutta asiasta ei tullut ongelmia.
Myyjät näyttivät minulle valepakkauksia-
joissa kuljetetaan fentanyylin aineksia.
Yksi näytti koiranruoalta, toinen välipalapaketilta.
Yllätyin, miten halpoja huumeet olivat.
3 000 dollarin arvoisista aineista tuli jopa satojen tuhansien arvoisia.
Miljoona annosta fentanyyliä saattoi mahtua pieneen laatikkoon.
Ye Chuan Fa on Yuanchengin kemikaaliyhtiön toimitusjohtaja.
Yllätyin kun myyntiedustajat veivät minut suoraan tapaamaan häntä.
YE CHUAN FA, "VÄLITTÄJÄ"
Hänestä ei todellakaan tullut mieleen kansainvälinen huumeparoni.
Hän ei näyttänyt yhtään pelottavalta.
Hän näytti tavalliselta nörttimäiseltä kemikaaliyhtiön johtajalta.
Sanoin harkitsevani ja palaavani asiaan.
Olin hyvin hermostunut lentokentällä.
Pelkäsin, että minut pysäytetään tai pidätetään.
Pääsin kuitenkin koneeseen ja maasta pois.
Sain tietää, että yksi fentanyylin ainesosien ostaja-
oli CJNG-kartelli.
Tänään jatkamme opioidiepidemian tutkintaa.
Siihen menehtyy yli 80 henkeä päivässä.
Vuosittain miljoonat amerikkalaiset väärinkäyttävät lääkkeitä.
Se on yleisempää kuin kokaiinin, heroiinin, psykedeelien-
ja ekstaasin käyttö yhteensä.
Jos kokaiinin myyjät alkavat lääkekauppiaiksi-
homman pitää olla tuottoisaa.
Koko opioidikriisi on lähtöisin-
huumaavien kipulääkkeiden valtaisasta mainonnasta-
jota lääkeyhtiöt tekevät lääkäreille-
ja lääkärit määräävät edelleen potilaille.
Jossain vaiheessa lääkärit alkoivat vähentää reseptien määrää-
koska sääntely lisääntyi.
Addiktit alkoivat etsiä uusia tapoja hankkia pillereitä.
El Mencho valmisti jo metamfetamiinia.
Hän tunsi Yhdysvalloissa käynnissä olevan opioidikriisin.
Hänen kartellinsa-
ja kiinalaisten salakuljettajien välisen yhteistyön ansiosta-
hän teki strategisen päätöksen siirtyä fentanyyliin-
ruokkiakseen amerikkalaisten opioidien kulutusta.
Kun he oppivat lopulta tekemään fentanyyliä-
Meksikon huumekauppiaat alkoivat tehdä sitä käsittämättömiä määriä.
Miten sitä voi markkinoida ja myydä?
He alkoivat tehdä erilaisia valepillereitä-
joissa oli pelkkää fentanyyliä.
Valepillerit olivat täydellinen tapa lähettää fentanyyliä pohjoiseen.
OHJELMA SISÄLTÄÄ MATERIAALIA, JOKA EI EHKÄ SOVI KAIKILLE KATSOJILLE
Seuratessaan Yhdysvaltoja El Mencho tiesi-
kilpailevansa muiden kartellien kanssa suurista metropolialueista.
Niinpä hän päätti levittäytyä Amerikan maaseudulle.
Siellä oli hyödyntämätön markkina-alue.
Fentanyyliä ilmestyi osavaltioihin, joista opioidiepidemia alkoi.
Lähinnä Ohioon, Länsi-Virginiaan ja Kentuckyyn.
Pillereiden valmistajilla ei juuri ollut kemian osaamista.
EL MENCHON PILLEREIDEN VYÖRYESSÄ MAAHAN-
SYNTEETTISET OPIOIDIKUOLEMAT RÄJÄHTÄVÄT KÄSIIN
2013: 3 105 KUOLEMAA
Hetki oli käänteentekevä.
Silloin meksikolaiset salakuljettajat tajusivat, että fentanyyli-
oli tuottoisin huume, jonka he olivat koskaan kohdanneet.
EL MENCHO TIENAA KYMMENIÄ MILJOONIA JA VÄRVÄÄ SATOJA PALKKASOTILAITA
El Mencho rakensi oman armeijan, valtavan puolisotilaallisen järjestön.
Hän käytti sitä sekä reviirisodissa-
että puolustautumisessa hallitusta vastaan.
Jos kasvoillesi käy jotain niin, etteivät ne palaa ennalleen-
sillä on vaikutusta.
KUN 15 POLIISIA MURHATAAN-
MEKSIKON VIRANOMAISET ISKEVÄT CJNG:TÄ VASTAAN
Meille ei kerrottu, mikä tehtävämme oli operaatiossa.
Olen apulaispoliisipäällikkö Ivan Morales-
liittovaltion poliisin tiedusteluosastolta.
MORALESIN YKSIKKÖ ON ERIKOISTUNUT NAPPAAMAAN HUUMEPARONEJA
Meille kerrottiin, että olimme lava-autosaattueen takana.
Sanoin parilleni, että mitä tahansa voi tapahtua.
Tiesimme, että tehtävä on vaarallinen.
EL MENCHO ON YHDESSÄ AVOLAVA-AUTOISTA
Ammuskelu alkoi sarjatulella.
Täydellä voimalla. Kuului vain osumia seinään.
Kun he osuivat roottoriin, helikopterin katto syttyi tuleen.
Aloimme pudota.
Olin shokissa, kun kopterimme syöksyi maahan.
Tiesin saavani palovammoja, koska liekkejä oli joka puolella.
Vaimoni oli raskaana. En halunnut kuolla näkemättä poikaani.
Sen ansiosta sain voimaa jatkaa.
Pääsin ulos ja yritin sammuttaa palon mahdollisimman nopeasti.
Mutta helikopterin polttoaineen, kerosiinin, takia-
haalarini paloi hetkessä.
PUOLET MORALESIN RYHMÄSTÄ MENEHTYI
El Mencho onnistui pakenemaan operaatiosta.
En muista enempää.
MORALES HERÄSI KUUKAUTTA MYÖHEMMIN SAIRAALASSA
YLI 70% HÄNEN KEHOSTAAN KÄRSI PAHOJA PALOVAMMOJA
Vaimoni kävi joka päivä luonani sairaalassa.
Se auttoi minua jaksamaan.
Lähdin sairaalasta univormu ylläni.
Halusin tehdä niin.
HELIKOPTERIHYÖKKÄYKSEN JÄLKEEN-
EL MENCHO KOHDISTI RAIVONSA JALISCOON
Nykyisten hyökkäysten uskotaan liittyvän pidätysoperaatioon-
jonka kohteena on Jaliscon Uuden sukupolven kartellin johtaja-
El Mencho.
11 PANKKIA ,16 HUOLTOASEMAA JA 36 AUTOA POLTETTIIN
ARMEIJA OLI VAIKEUKSISSA
Kun El Mencho lähetti miehensä kylvämään kauhua-
estääkseen pidätyksensä, hän nosti panoksia kunnolla.
He painostivat hallitusta.
Heidän kukistamisensa tulisi erittäin kalliiksi.
Kun CJNG pudotti sotilashelikopterin-
koko maailma sai tietää kartellin rajusta väkivallasta.
He joutuivat Meksikon tulilinjalle-
ja pian myös Yhdysvaltojen.
VUONNA 2021 POLIISI TAKAVARIKOI 8,1 MILJARDIN ARVOSTA FENTANYYLIÄ
CJNG:LLÄ ON NOIN 5 000 JÄSENTÄ-
JA SE TOIMII 35 OSAVALTIOSSA, MUKAAN LUKIEN OHIOSSA
JJ:N TIIMI ON PIDÄTTÄNYT KOLME EPÄILTYÄ SALAKULJETTAJAA
Aina kun poliisilla on tutkinta-
joka tietoisesti liittyy vaaralliseen järjestöön-
kuten New Generationiin, ei voi tietää mitä on luvassa.
Teimme juuri peiteoperaation-
jossa veimme lähes miljoonan arvosta huumeita.
Joku tulee olemaan siitä raivoissaan.
Onko sinulla muuta? Eikö ole mitään laitonta?
Siitä saa lisäsyytteitä. Tiedäthän sen?
Selvä.
Tässä on neljä kiloa fentanyyliä, jonka löysimme tien varresta tänään.
Kaiken kaikkiaan 40 000 annosta on poistettu Columbuksen kaduilta.
SWAT-TIIMI LÄHETETTIIN RATSAAMAAN EPÄILTYJEN ASUNTOJA
Ovenmurtaja toiseen kerrokseen ja sitten portaita ylös.
Tämä on Franklinin piirikunnan poliisi. Meillä on etsintälupa.
POLIISI LÖYSI ASEITA, PILLERIPURISTIMIA JA FENTANYYLIÄ
Huumepoliisi väittää usein-
että jopa kaksi milligrammaa voi tappaa.
Jos kaksi milligrammaa riittää tappamaan-
montako henkeä pelastimme poistamalla neljä kiloa kadulta?
Pelastimme mahdollisesti yli miljoona ihmistä.
Siksi me teemme tätä.
Kun aloitin alalla 20 - 30 vuotta sitten-
Ohion Columbus tunnettiin lehmäkaupunkina.
Maaseutua ja maissipeltoja. Aika lailla syrjässä.
Viimeisten 20 vuoden aikana Columbus on kasvanut voimakkaasti.
2015 EL MENCHO OTTI KOHTEEKSEEN COLUMBUKSEN KALTAISET KAUPUNGIT
Harva tietää, että 800 kilometrin säteellä Keski-Ohiosta-
asuu noin 70 prosenttia Yhdysvaltain väestöstä.
Sijainti, väestö, läheisyys.
Alue on hyvin sopiva huumekaupalle.
CJNG LEVITTI VALEPILLEREITÄ YMPÄRI USA:N MAASEUTUA
FENTANYYLIKUOLEMAT KOLMINKERTAISTUIVAT
2015: 9 580 KUOLEMAA.
Nyt voi koskettaa potilasta ja aloittaa elvytyksen.
2018: 31 335 KUOLEMAA.
Vedän hänet ulos. Hän ei hengitä.
KRIISIN PAHENTUESSA-
MEKSIKON VIRANOMAISET ISKIVÄT LÄHIPIIRIIN
Perhe on kaikki kaikessa El Mencholle.
Yhdysvallat ja Meksiko ovat jahdanneet hänen perheenjäseniään.
Hänen vaimonsa pidätettiin rahanpesusta.
Vaimo oli CJNG:n tärkein rahanpesijä.
Tämän pidätyksen takana oli-
rikostutkimusviraston johtaja Garcia Harfuch-
josta tuli Mexico Cityn poliisipäällikkö.
Hänet yritettiin salamurhata rajulla tavalla.
Olen Omar Hamid Garcia Harfuch. Olen Mexico Cityn poliisipäällikkö.
Kaikki Mexico Cityn poliisit aloittavat työt hyvin aikaisin.
KELLO 6.30
PÄÄLLIKKÖ HARFUCH OLI PANSSAROIDUSSA AUTOSSA TURVAMIESTENSÄ KANSSA
Edgar ajoi. Turvallisuuspäällikköni Rafael istui takana.
Hän oli ollut virassa jo 13 vuotta.
Katumaasturimme pysähtyi suojatielle.
Kuorma-auto katkaisi tiemme.
Kun nostin katseeni, näin-
kuinka yksittäisiä hahmoja alkoi ilmestyä-
kuorma-auton takaosasta.
KELLO 6.34
Oli täysin hiljaista.
Ensimmäinen laukaus tuulilasiin raikui kaikkien korvissa.
Sen jälkeen ainoa mitä kuului-
oli maasturiin osuva luotisade.
Savua ja ruutia oli kaikkialla.
Jokaisesta osumasta lensi sirpaleita.
Käskin Edgaria peruuttamaan.
Hän yritti, mutta maasturilla ei voinut enää ajaa.
En nähnyt Edgaria, koska hän istui edessäni.
Rafa oli aivan vieressäni.
Hän ei kärsinyt. Se kävi nopeasti.
ALLE KOLMESSA MINUUTISSA AMMUTTIIN YLI 400 LAUKAUSTA-
MYÖS 50 MM:N PANSSARILUOTEJA
Odotin sitä yhtä laukausta-
joka päättäisi lopulta kaiken.
Sitä minä odotin.
Oli todella helpottavaa kuulla ensimmäinen sireeni.
Sain 15 vammaa, joista neljä oli vakavia.
Elämäni muuttui hyökkäyksen jälkeen.
En tietenkään voi kulkea niin vapaasti kuin haluaisin.
PÄÄLLIKKÖ HARFUCH ASUU TURVAHUONEESSA-
MEXICO CITYN POLIISIN PÄÄMAJASSA
En kadu minkään rikollisryhmän jahtaamista.
Enkä johtajien. El Menchon tai kenen tahansa.
PALKKIO JOPA 10 MILJOONAA DOLLARIA
EL MENCHO ON YHÄ VAPAANA-
JA HÄNEN FENTANYYLI-IMPERIUMINSA JATKAA AMERIKAN VALLOITUSTA
Huumeesta on tullut vähän kuin suola ruoassa.
Se heitetään sekaan ja se sekoittuu kaikkeen.
Monet ovat kuolleet luullessaan käyttäneensä kokaiinia-
tai metamfetamiinia, ja siinä onkin ollut fentanyyliä.
Tätä tapahtuu ympäri maata.
Miksi ottaa riski myydä tappavaa ainetta?
Siksi, että kokaiinin ostaja ostaa ehkä kahden viikon välein-
mutta opioidiriippuvaisen on pakko ostaa joka päivä.
Se on taloudellisesti järkevää.
Nyt kaikki katuhuumeiden käyttäjät alkavat olettaa-
että missä tahansa huumeessa on fentanyyliä.
Huumeiden viihdekäytön aika-
on mennyttä Amerikassa, ja syyllinen on fentanyyli.
Kaikki vanhat naurettavat myytit huumeista ja niiden vaarallisuudesta-
ovat nyt muuttuneet todeksi.
Suomennos: Saska Suvikas